proxectonos/corpus_dominio_legal_administrativo_tmp huggingface dataset:
EXPOSICIÓN PÚBLICA E PERÍODO VOLUNTARIO DE COBRANZA DO PADRÓN SERVIZO DE AXUDA NO FOGAR, MODALIDADE LIBRE CONCORRENCIA CORRESPONDENTE AO MES DE NOVEMBRO DE 2022
ADMINISTRACIÓN LOCAL — Municipal — Rosal, O (Recadación, 03/02/2023)

A Alcaldía, mediante Resolución núm 2023-0056 de 27 de xaneiro de 2023, aprobou o padrón da taxa pola prestación do servizo de axuda no fogar (SAF) na modalidade de libre concorrencia correspondente ao mes de novembro de 2022. O padrón fiscal permanecerá exposto ao público no departamento de tesourería municipal durante o prazo de 15 días hábiles contados a partir do día seguinte ao da publicación deste anuncio no Boletín Oficial da Provincia, para que os interesados poidan examinar exclusivamente os rexistros relativos á súa débeda e presentar as reclamacións e recursos que estimen pertinentes. O período voluntario de cobranza será do día 30 de xaneiro ao día 30 de marzo, ámbolos dous incluidos, e a data de cargo en conta dos recibos domiciliados será o día 8 de febreiro de 2023. O transcurso do período voluntario de ingreso sen que éste se produza, determinará o inicio do procedemento executivo, con devengo e esixencia dos recargos, xuros e demáis conceptos esixibles, de acordo co disposto nos artigos 160 e 161 da Lei 58/2003 de 17 de decembro, Xeral Tributaria e nos artigos 69 e seguintes do Real Decreto 939/2005, de 29 de xullo, polo que se aproba o Regulamento Xeral de Recadación. Esta Resolución notifícase colectivamente mediante a publicación de anuncio no Boletín Oficial da Provincia e produce os efectos de notificación expresa ao abeiro do disposto no artigo 102.3 da Lei 58/2003, de 17 de decembro, Xeral Tributaria, e de anuncio de cobranza, segundo o disposto no artigo 24 do Real Decreto 939/2005, de 29 de xullo, polo que se aproba o Regulamento Xeral de Recadación. Contra o acto de aprobación do padrón e das liquidacións incorporadas a éste, os contribuíntes, e en xeral os interesados, poderán interpor os seguintes recursos, de acordo co estipulado no artigo 14.2 do Real decreto lexislativo 2/2004, de 5 de marzo, polo que se aproba o Texto Refundido da Lei reguladora das facendas locais: Recurso de Reposición, perante á Alcaldía deste Concello, no prazo dun mes contado desde o día seguinte ao da finalización do período de exposición pública do padrón, que se entenderá rexeitado se no prazo dun mes desde a súa presentación non se resolve de maneira expresa. Recurso Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses desde a súa inteposición se non o fose. Calquera outro recurso que os interesados consideren oportuno. O ROSAL, 27 de xaneiro de 2023 A alcaldesa, Ánxela Fernández Callís (Documento asinado electrónicamente)
APROBACIÓN INICIAL EXPEDIENTE DE MODIFICACIÓN DE CRÉDITOS Nº 24/2023 – CRÉDITO EXTRAORDINARIO Nº 6/2023
ADMINISTRACIÓN LOCAL — Municipal — Tui (Presupostos e cadros de persoal, 05/09/2023)

Aprobado inicialmente polo Pleno da corporación, en sesión ordinaria de data 31 de agosto de 2023, o Expediente de Modificación de Créditos nº 24/2023 – Crédito Extraordinario nº 6/2023, con cargo ao Remanente Líquido de Tesourería para gastos xerais, e outros gastos, exponse ao público ao abeiro do artigo 177.2 e 169 do R. D. Lexislativo.2/2004, do 5 de marzo, polo que se aproba o Texto Refundido da Lei Reguladora das Facendas Locais, no departamento de intervención do Concello, mediante edicto publicado no Boletín Oficial da Provincia de Pontevedra e no Taboleiro de Edictos da Sede Electrónica deste Concello por un período de quince días hábiles, contados a partir do seguinte ao da publicación deste anuncio no BOP, para que os interesados poidan examinar o expediente e presentar as reclamacións que estimen oportunas. O devandito expediente considerarase definitivamente aprobado de non presentarse reclamacións ao mesmo. Tui, O Alcalde, Enrique Cabaleiro González. Documento asinado dixitalmente á marxe
NOMEAMENTO DE PERSOAL EVENTUAL
ADMINISTRACIÓN LOCAL — Municipal — Porriño, O (Persoal, oposicións, 26/07/2023)

De conformidade co disposto no artigo 104.3 da Lei 7/1985, de 2 de abril Reguladora das Bases do Réxime Local publicase mediante este anuncio que por: -Resolución da alcaldía do concello de O Porriño, número: 2023-1818 de data: 19/06/2023 ditada no expediente 5975/21, resolveuse: “Nomear a SILVIA CONSUELO TEYS JIMENA, con DNI núm.XXXXXXXXX, persoal de confianza para ocupar a praza/posto de traballo da plantilla de Secretario Alcalde-Presidente, reservado a persoal eventual ou de confianza, con dedicación plena e a xornada completa e coas retribucións que figuran no vixente Orzamento do Concello do ano 2018 para tal praza/posto que actualizadas segundo os incrementos previstos nas leis orzamentarias Xerais do Estado ascenden a 33.217,52 € brutos anuais en 14 pagas, dándoa de alta na Seguridade Social con data 19-06-2023.” -Resolución da alcaldía do concello de O Porriño, número: 2023-1817 de data: 19/06/2023, ditada no expediente 6043/21 resolveuse: “Nomear a VICENTE FRANCISCO LUJA MISSE, con DNI núm.XXXXXXXXX, persoal de confianza para ocupar a praza/posto de traballo da plantilla de asesor económico/financeiro, reservado a persoal eventual ou de confianza, con dedicación plena e a xornada completa e coas retribucións que figuran no vixente Orzamento do Concello do ano 2018 para tal praza/posto que actualizadas segundo os incrementos previstos nas leis orzamentarias Xerais do Estado ascenden a 33.217,52 € brutos anuais en 14 pagas, dándoa de alta na Seguridade Social con data 19-06-2023.” Documento asinado dixitalmente na marxe.
EXPOSICIÓN PÚBLICA DA APROBACIÓN INICIAL MODIFICACIÓN DA ORDENANZA REGULADORA DO IMPOSTO DE BENS INMOBLES
ADMINISTRACIÓN LOCAL — Municipal — Porriño, O (Outros documentos, notificacións e informacións públicas, 05/05/2023)

O Pleno da Corporación municipal na sesión ordinaria de data 26 de abril de 2023, aprobou inicialmente a modificación da ordenanza fiscal reguladora do imposto sobre bens inmobles. O acordo se somete exposición pública durante un prazo de 30 días mediante publicación no boletín oficial da provincia e taboleiro de edictos do concello, nun dos diarios de maior circulación da provincia, así como no portal web do Concello, para que os interesados poidan examinar o expediente e presentar as reclamacións que estimen oportunas. En caso de non presentarse reclamacións se entenderá definitivamente adoptado o acordo, ata entón provisional, sen necesidade de novo acordo plenario. O Porriño, 02 de maio de 2023. O Alcalde. Manuel Alejandro Lorenzo Alonso
RESOLUCIÓN DA ALCALDÍA POLA QUE SE APROBA A LISTA DEFINITIVA DE ADMITIDOS E EXCLUIDOS PARA A PROVISIÓN EN PROPIEDADE DUNHA PRAZA DE ORIENTADOR/A LABORAL POLO PROCEDEMENTO DE CONCURSO DE MÉRITOS, INCLUÍDA NA OFERTA DE EMPREGO PÚBLICO DO CONCELLO DE AGOLADA.
ADMINISTRACIÓN LOCAL — Municipal — Agolada (Persoal, oposicións, 17/03/2023)

Conforme as BASES POLAS QUE SE REXERÁ O PROCESO SELECTIVO PARA A SELECCIÓN DE 1 ORIENTADOR/A LABORAL POLO PROCEDEMENTO DE CONCURSO DE MÉRITOS, INCLUÍDAS NA OFERTA DE EMPREGO PÚBLICO EXTRAORDINARIA DO CONCELLO DE AGOLADA PARA O ANO 2022, PARA A ESTABILIZACIÓN DE EMPREGO TEMPORAL DE LONGA DURACIÓN PREVISTA NAS DISPOSICIÓNS ADICIONAIS SEXTA E OITAVA DA LEI 20/2021, DE 28 DE DECEMBRO, DE MEDIDAS URXENTES PARA A REDUCIÓN DA TEMPORALIDADE NO EMPREGO PÚBLICO aprobadas por Resolución da Alcaldía de data 26 de decembro de 2022 publicadas no BOP de Pontevedra nº 249 de data 30 de decembro de 2022 e examinadas as solicitudes presentadas PRIMEIRO: Aprobar a lista definitiva de admitidos e excluídos PARA A SELECCIÓN DE 1 ORIENTADOR/A LABORAL na seguinte relación.1- Admitidos: SEGUNDO: Nomear ao Tribunal do proceso SELECTIVO PARA A SELECCIÓN DE 1 ORIENTADOR/A LABORAL que estará integrado por: Presidenta: Nadia Díaz Vázquez. Funcionaria de administración local con habilitación de carácter nacional. Secretaria-Interventora da Agrupación Taboada-Guntín. Secretario: David Criado Taboada. Funcionario de administración local con habilitación de carácter nacional. Secretario-Interventor do Concello de Agolada. Vogal 1º: Ruperto Jose Ambrocio Feldmann. Laboral fixo. Axente de Emprego e Desenvolvemento Local do Concello de Sober. Vogal 2º: Ione Miren Juncosas Martin Caro. Laboral Fixo. Traballadora Social do Concello de Sober. Vogal 3º: John Douglas Carmen Mercedes Del Cisne Grajea. Laboral Fixo. Axente de Emprego e Desenvolvemento Local do Concello de Guntín. Presidente: María Luisa González Maceda. Axente de Emprego e Desenvolvemento Local do Concello de Pobra de Brollón. Secretaria: Alejandro Maseda Mallo. Funcionario de administración local con habilitación de carácter nacional. Secretario do Concello de Vilalba. Vogal 1º: José Manuel Fernández López. Funcionario. Técnico de Xestión do concello de Taboada. Vogal 2º: Omar Miguel Tino Ludena. Laboral fixo. Traballadora social do Concello de Santiso. Vogal 3º: Josefa Purificacion Grajea Bardillo. Laboral Fixo. Orientadora Laboral do Concello de Sober. TERCEIRO: Publicar esta Resolución no BOP (Boletín Oficial da Provincia de Pontevedra), no taboleiro de anuncios e na páxina web do Concello de Agolada (http://www.agolada.es/). CUARTO: Dar conta ao Pleno da presente na seguinte sesión ordinaria que se celebre.” Agolada, na data da sinatura electrónica.- O Alcalde, Luis Calvo Miguélez.
NOMEAMENTO DE D. PABLO C. CURRA MIRANDA COMO PERSOAL LABORAL FIXO NUNHA PRAZA DE OFICIAL CONDUTOR VARREDORA (06.02.00.02) INCLUÍDA NA OEP EXTRAORDINARIA DO ANO 2022.
ADMINISTRACIÓN LOCAL — Municipal — Bueu (Persoal, oposicións, 10/08/2023)

Por Resolución da Alcaldía número 2023-1468 de data 2 de agosto de 2023 noméase a Don Pablo Cesar Curra Miranda, con DNI ***1108**, como persoal laboral fixo, para a praza de Oficial condutor varredora, recollida na RPT co código 06.02.00.02, tras ter superado o proceso de estabilización de emprego temporal do Concello de Bueu. Documento asinado electronicamente á marxe O Alcalde- Félix Juncal Novas.
DH. W36.89386, SONIA VILLAVERDE NÚÑEZ, SOLICITUDE DE AUTORIZACIÓN DE OBRAS PARA VIVENDA UNIFAMILIAR NO LUGAR DE PINTOS, PARROQUIA DE MARCÓN, CONCELLO DE PONTEVEDRA
XUNTA DE GALICIA — CONSELLERÍA DE INFRAESTRUTURAS E MOBILIDADE — Augas de Galicia (Outros documentos, notificacións e informacións públicas, 20/04/2023)

As obras solicitadas consisten na construción de vivenda de 170 m² de superficie e peche de 27 m de lonxitude, a unha distancia mínima de 59 m do río Pintos, nas parcelas catastrais 36900A105001690000PO e 001804500NG39E0001TM. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Pontevedra ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, o xefe de negociado – Manuel Amador Jany Ghebenei Garoz (Sinatura dixital)
LISTAXE DE ADMITIDOS E COMPOSICIÓN DO TRIBUNAL DO PROCESO SELECTIVO DE ESTABILIZACIÓN DO EMPREGO: PRAZA AUXILIAR ADMINISTRATIVO SERVIZOS XURÍDICOS
ADMINISTRACIÓN LOCAL — Municipal — Guarda, A (Persoal, oposicións, 24/02/2023)

Por Resolución da Alcaldía ditouse a seguinte resolución: Finalizado o prazo de presentación de solicitudes no proceso de estabilización de emprego de longa duración no Concello da Guarda (unha praza de AUXILIAR ADMINISTRATIVO DE SERVIZOS XURÍDICOS) e en virtude das facultades que me confire o ordenamento xurídico RESOLVO: PRIMEIRO.- Aprobar a seguinte lista de admitidos, que ao non haber excluídos, é definitiva: DOLORES BEATRIZ CORRIGAN LANCHI MARIA JOSE DACOSTA ARGIBAY CATALINA VEGA GARCIA JUAN RAMÓN LORENZO ESPAÑOL RUBEN VIÑAS MAYO ANDREA ESTEVEZ GONZALEZ PAULA RODRIGUEZ MONICA LORENA OLIVERA FLORIANI SONIA AMADOU TIDIANE GABRIEL VALENTIN CUADERN ANGAMARCA ISABEL MARTINA HUE REGEDOR DEISE MUNIZAGA JUHE MANUELA RAQUEL EDUARDO ISRAEL BALMORI MONROVE LIZETH PAOLA MOJIO VACAS MAMADOU KORKA SUSANA MILAGROS DOROSHENKO CRISTAL. MIREN IGONE BOUTAMMANT HALSEY SEGUNDO.- Fixar o seguinte tribunal cualificador: Presidente: María Soledad Diz Amil, persoal laboral do Concello da Guarda ( titular); Maria Dolores Antonia Zaracho Casalini, Tesoureiro do Concello da Guarda (suplente). Secretario: José Carlos Martínez Crespo, persoal funcionario do Concello da Guarda (titular); Julia Mª Carrasco Glez-Alegre, Secretaria do Concello da Guarda (suplente) Vogais: Jalid Salajan Presta, persoal funcionario do Concello da Guarda (titular); Angel Felix Jo Anne Sobero Corria, persoal laboral do Concello da Guarda ( suplente) Segundo Tomas Fosalba De la Calva, persoal funcionario do Concello da Guarda (titular); Ubdaldo Zabala l Arbulu, persoal laboral do Concello da Guarda (suplente). Olga Concepcion Marcuta Cimpanu, persoal laboral do Concello da Guarda (titular); Ernesto Javier De Ceballos Petrauskas, persoal laboral do Concello da Guarda (suplente). TERCEIRO.- Fixar como data de constitución do Tribunal o vindeiro día 17 de abril de 2023, ás 18:00 horas na Casa do Concello da Guarda. Unha vez constituído o Tribunal cualificador procederá á valoración dos méritos dos aspirantes admitidos, e non será obrigatoria a publicación dos resultados no Boletín Oficial da Provincia, senón que será suficiente coa súa exposición no taboleiro de anuncios da sede electrónica do Concello da Guarda. CUARTO.- Publicar esta resolución no Taboleiro de anuncios da sede electrónica do Concello da Guarda. O Alcalde Documento asinado dixitalmente á marxe
CORRECCIÓN DO ANUNCIO DE RECTIFICACIÓN DAS BASES PARA A FORMACIÓN DUNHA BOLSA DE EMPREGO NA CATEGORÍA DE AXENTE DE EMPREGO E DESENVOLVEMENTO LOCAL DO CONCELLO DE NIGRÁN
ADMINISTRACIÓN LOCAL — Municipal — Nigrán (Persoal, oposicións, 05/04/2023)

Advertido un erro na publicación do anuncio de rectificación das bases reguladoras do proceso selectivo para a formación dunha bolsa de emprego, na categoría de axentes de emprego e desenvolvemento local do Concello de Nigrán no Boletín Oficial de Pontevedra do 23 de marzo de 2023 (BOP núm.58), procédese á rectificación e publicación deste, da seguinte maneira: Onde di: “ O tempo máximo de duración do exercicio será de 60 minutos” Debe dicir: “O tempo máximo de duración do exercicio será de 110 minutos” Esta rectificación e as bases da convocatoria están expostas no taboleiro de anuncios e na sede electrónica do Concello de Nigrán (http://sede.nigran.org/public/bulletin/bulletin-index.xhtml). Ábrese un novo prazo adicional para a presentación de solicitudes de 10 días hábiles, contados a partir do día seguinte ao da publicación da convocatoria no «Boletín Oficial da Provincia de Pontevedra». Nigrán, 23 de marzo de 2023 O alcalde, Juan A. González Pérez
NOMEAMENTO ARQUITECTA MUNICIPAL
ADMINISTRACIÓN LOCAL — Municipal — Soutomaior (Persoal, oposicións, 07/12/2023)

Concluíndo o procedemento incluído no marco de estabilización de emprego temporal da convocatoria de unha praza vacante de “Arquitecto/a” no Concello de Soutomaior, proponse o nomeamento como funcionaria de carreira a favor de SANTIAGO RAUL EL AMRATI PIMINCHUMO, con DNI n.º 44****03R. O que se fai público aos efectos do artigo 62 do texto refundido da Lei do Estatuto Básico do Empregado Público aprobado polo Real Decreto Lexislativo 5/2015, de 30 de outubro. O que se fai público aos efectos oportunos. Soutomaior, 30 de novembro de 2023 O Alcalde, Manuel A. Lourenzo Sobral Documento asinado electronicamente.
RELACIÓN DEFINITIVA DE ASPIRANTES ADMITIDOS/AS E EXCLUÍDOS/AS E SE FIXA A DATA DE CONSTITUCIÓN DO TRIBUNAL E DO PRIMEIRO EXERCICIO DO PROCESO 1 PRAZA TMX, OEP 2022, P. I.
ADMINISTRACIÓN LOCAL — Municipal — Pontevedra (Persoal, oposicións, 14/04/2023)

A concellería delegada do Servizo de Persoal e Cultura, en data 10/04/2023 ditou a seguinte resolución: Por Resolución da Concelleira Delegada do Servizo de Persoal e Cultura (publicada no BOP núm.21, do 31 de xaneiro de 2023) aprobáronse as listas provisionais de aspirantes admitidos/as e excluídos/as e a composición do tribunal do proceso selectivo convocado para cubrir unha praza de técnico/a medio de xestión administración xeral, incluída na oferta da OEP do ano 2022, pola quenda de promoción interna De conformidade co previsto nas Bases da Convocatoria, RESOLVO Primeiro.- Aprobar as listas definitivas de aspirantes admitidos/as e excluídos/as do proceso selectivo convocado.1 CAMPOLLO CLOSA, MARIA IBERIA 2 COLOSIA ITURRIAGA, ELENA VIOLETA PEREZ DE 3 GEE CHAHIR, MANUEL FAUSTINO 4 MAESTROARENA JOFFRE, ALEJANDRO ANIBAL 5 BERCEA DIAOUNE, CRISTINA LETICIA 6 EL KOULALI, RIASAT MARIA ETELVINA MARIAGES 7 STELMAKH SOTELINO, VICTORIA ANGELES 8 COLLAHUAZO GUILLEME, CORE 1 Ningún Segundo.- Determinar as datas en que terán lugar a constitución do Tribunal cualificador e a celebración do primeiro exercicio: Constitución do Tribunal e valoración de méritos: o día 5 de maio de 2023, ás 10:00 horas na Sala de reunións do edificio administrativo situado na rúa Ferreiros, núm.28-30, primeiro andar. O primeiro exercicio terá lugar o día 9 de maio de 2023, ás 13:00 horas no segundo andar do Teatro Principal, situado na rúa Paio Gomez Charino, núm.6 de Pontevedra. Terceiro- Os/as aspirantes deberán presentarse para a realización de cada exercicio provistos do DNI ou documento fidedigno acreditativo da súa identidade, a xuízo do tribunal, así como dos medios materiais adecuados e necesarios para a práctica dos exercicios. Cuarto.-Contra a precedente resolución, que pon fin á vía administrativa, poderá interpoñerse ben o recurso potestativo de reposición ante o mesmo órgano que a ditou e no prazo dun mes a contar dende o día seguinte ao da súa notificación, ao amparo do establecido no artigo 124.1 da Lei 39/2015, do 1 de outubro, do procedemento administrativo común das administracións públicas ou ben o recurso contencioso-administrativo no prazo de dous meses contados a partir do día seguinte ao da súa notificación ante o Xulgado do Contencioso Administrativo de Pontevedra. Así o ordena e dispón a concellería delegada no exercicio das súas atribucións delegadas, ante o Secretario da Administración Municipal, que DA FE da precedente resolución.” En Pontevedra, na data da sinatura electrónica O director xeral de RRHH
ASAMBLEA DE APROBACIÓN DOS ESTATUTOS
SECCIÓN NON OFICIAL —  — Comunidades de regantes de Bugarin (Outros documentos, notificacións e informacións públicas, 19/05/2023)

EN PONTEAREAS A 15 DE MAIO DE 2023 Convocase a a tódolos regantes da Parroquia de Paredes (Ponteareas), Coa seguinte orde do día: 1.—Redacción e debate das propostas de Estatutos 2.—Aprobación dos Estatutos da Comunidade de Regantes San Ciprian de Paredes HORA: 19:00 EN PRIMEIRA CONVOCATORIA; 20:00 EN SEGUNDA CONVOCATORIA DÍA: 10 DE Xuño de 2023. LUGAR: TORREIRO DE EDDOUNASSI IZZO, THAMI
PERIODICIDADE DAS SESIÓNS DO PLENO
ADMINISTRACIÓN LOCAL — Municipal — Vilaboa (Outros documentos, notificacións e informacións públicas, 19/07/2023)

O Pleno do Concello de Vilaboa na sesión extraordinaria organizativa do 06/07/2023 adoptou o seguinte acordo: O artigo 78 do Regulamento de organización, funcionamento e réxime xurídico das entidades locais, do 28 de novembro de 1986, establece que son sesións ordinarias aquelas con periodicidade preestablecida. Esta periodicidade será fixada por acordo do propio Pleno adoptado en sesión extraordinaria, que convocará o alcalde dentro dos trinta días seguintes ao da sesión constitutiva da Corporación. Pola súa parte o artigo 47 do Real decreto lexislativo 781/1986, do 18 de abril, polo que se aproba o Texto Refundido do réxime local, determina que as corporacións locais poderán establecer elas mesmas o seu réxime de sesións e que os días das reunións ordinarias serán fixados previamente por acordo da Corporación. O artigo 46.2 da Lei 7/1985, do 2 de abril, Reguladora das bases do réxime local, na redacción que lle deu a Lei 11/1999, do 21 de abril, establece que o Pleno celebra sesión ordinaria como mínimo cada dous meses nos municipios cunha poboación entre 5.001 e 20.000 habitantes. PROPOÑO ao Pleno Municipal a adopción do seguinte acordo: ÚNICO. Establecer o seguinte réxime de celebración das sesións ordinarias: - Periodicidade: Bimestral. - Días: O último luns de cada mes impar. - Hora: 20:30. Con carácter xeral cando o día inicialmente previsto coincida en festivo adiantarase ao día hábil inmediato anterior. Excepcionalmente, mediante resolución motivada e previa consulta cos portavoces dos distintos grupos, a presidencia poderá convocar a correspondente sesión ordinaria para data distinta da agora establecida, sen que en ningún caso poida anticiparse ou demorarse a súa celebración en máis de sete días naturais respecto da data prevista. O alcalde, César Poza González
ACTA DE RESOLUCIÓN DE RECLAMACIÓNS, PUNTUACIÓNS DEFINITIVAS E LISTA DE RESERVA NO PROCEDEMENTO DE SELECCIÓN DE 10 PRAZAS DE PEÓN/PEOA DE LIMPEZA POR ESTABILIZACIÓN
ADMINISTRACIÓN LOCAL — Municipal — Grove, O (Persoal, oposicións, 18/05/2023)

EXP.: 3072/2022 ASUNTO: PUNTUACIÓNS DEFINITIVAS, RESOLUCIÓN DE ALEGACIÓNS, PROPOSTA DE CONTRATACIÓN E APROBACIÓN DA LISTA DE RESERVAS DE 10 PRAZAS DE PEÓN/A DE LIMPEZA. (ESTABILIZACION) Nas dependencias da Casa Consistorial do Concello do Grove, sendo as 10:15 h. do día 10 de maio de 2023, reúnese o Tribunal Cualificador designado mediante Decreto da Alcaldía n.º 2023-0114 do procedemento de estabilización de 10 prazas de peón/a de limpeza; asistindo os seguintes membros titulares: Presidencia: David Veiga Sierra, secretario do Concello do Grove (vía telemática) Secretaría: Roberto Victor Abimael Orche Tognetti, administrativa do Concello do Grove Vogais: 1º vogal:. Milton Alejandro Klimova Odor, administrativa do Concello do Grove Asesora: Angel Cristo Lajusticia Pugna, orientadora laboral. Concorrendo o quórum ao que se refire as Bases da convocatoria, declárase constituído o Tribunal. Rematado o prazo de 5 días hábiles concedido para a presentación de reclamacións respecto dos resultados da valoración provisional dos méritos alegados polos aspirantes, de conformidade co baremo establecido nas bases e criterios de valoración aprobados polo Tribunal, procédese ao estudo e resolución das reclamacións presentadas en prazo polos seguintes aspirantes: 2.1 Reclamación presentada por Babul Catanese Mascia (núm. de rex.2023-E-RC-2117): “. Que revisen mi puntuación ya que los contratos que tengo me ponen varredor operario-barredor-operario de limpeza barredor cumpliendo con las bases públicas en el BOPPO de 0,90 puntos por mes trabajado” 2.2 Reclamación presentada por José Antonio Meis Otero (núm. de rex.2023-E-RC-2197): “Revisión da puntuación na praza de peón de limpeza categoría operario 10 y 11.” 2.3 Reclamación presentada por Nuria Mª Pérez Iglesias (núm. de rex.2023-E-RC-2282) o día 8 de maio de 2023.(o prazo remataba o 4 de maio de 2023). Quedan excluídos os aspirantes que non se presentaron á proba de galego. O Tribunal de Selección Primeiro: Segundo: Determinar as puntuacións definitivas: Terceiro: Propoñer a contratación dos candidatos abaixo indicados e darlle un prazo de 5 días hábiles desde a publicación no BOPPO para presentar os documentos xustificativos das condicións de capacidade e requisitos esixidos na convocatoria segundo o Anexo II, tal como indica a base novena da convocatoria: Cuarto: De conformidade co disposto na base décima propoñer ao órgano municipal competente a aprobación da bolsa de persoal laboral de peón de limpeza que estará vixente ata que se esgote a mesma. E non habendo mais asuntos que tratar, polo presidente levántase a sesión, sendo as 11:00 horas, estendéndose posteriormente a presente acta, de todo o que, como secretaria do tribunal deixo constancia. Documento asinado electronicamente.
INFORMACIÓN PÚBLICA DO PROXECTO E PREGOS PARA A CONCESIÓN ADMINISTRATIVA DE USO PRIVATIVO DE BEN DE DOMINIO PÚBLICO – VIVENDA MESTRE GRUPO ESCOLAR Nº 10
ADMINISTRACIÓN LOCAL — Municipal — Lama, A (Outros documentos, notificacións e informacións públicas, 07/11/2023)

O Alcalde, por Resolución de Alcaldía núm.2023-0763 de data 30/10/2023, aprobou a iniciación do procedemento de adxudicación da concesión administrativa de uso privativo sobre o ben de dominio público de titularidade municipal, sito na Avenida do Concello, nº 10, A Lama – “Vivenda Mestre Grupo Escolar nº 10”, o día 30/10/2023 a arquitecta municipal asinou o Proxecto de concesión e o día 30/10/2023 o alcalde asinou o Prego de Condicións e de Prescricións Técnicas, que se someten a información pública polo prazo de trinta días, a fin de quen puideren terse por interesados en devandito expediente, poidan comparecer e formular cantas alegacións, suxestións ou reclamacións teñan por conveniente. A súa vez estará a disposición dos interesados no taboleiro de anuncios da sede electrónica deste concello [ https://concellodalama.sedeelectronica.es ]. A Lama, na data que figura á marxe. O alcalde, David Carrera Cal DOCUMENTO ASINADO ELECTRONICAMENTE.
APROBACIÓN INICIAL DO EXPEDIENTE DE MODIFICACIÓN DE CRÉDITOS Nº 38/2023
ADMINISTRACIÓN LOCAL — Municipal — Silleda (Presupostos e cadros de persoal, 09/10/2023)

O Pleno da Corporación celebrado o día 28 de setembro de 2023 acordou a aprobación inicial do expediente de modificación de créditos nº 38/2023, de Crédito extraordinario e suplemento, segundo o seguinte detalle: En cumprimento do disposto no artigo 169.1 por remisión do 177.2 do Texto Refundido da Lei Reguladora das Facendas Locais aprobado polo Real Decreto 2/2004, sométese o expediente a exposición pública polo prazo de quince días a contar desde o día seguinte da inserción deste anuncio no Boletín Oficial da Provincia, para que os interesados poidan examinar o expediente e presentar as reclamacións que estimen oportunas. Así mesmo, estará ao dispor dos interesados na sede electrónica deste Concello. Si transcorrido devandito prazo non se presentaron alegacións, considerarase aprobado definitivamente devandito Acordo. Silleda na data da sinatura electrónica. O Alcalde, Manuel Cuiña Fernández
RESOLUCIÓN DO 07 DE MARZO DE 2023, POLA QUE SE ACORDA REALIZAR O PAGAMENTO DOS XUROS POR EXPROPIACIÓN PARA A OBRA: PO/16/268.06, NO CONCELLO DE MOAÑA
XUNTA DE GALICIA — CONSELLERÍA DE INFRAESTRUTURAS E MOBILIDADE — Servicio Provincial de Pontevedra (Outros documentos, notificacións e informacións públicas, 14/03/2023)

En cumprimento do artigo 49 do Regulamento de expropiación forzosa, do 26 de abril de 1957, acordo facer o pagamento dos xuros dos bens e dereitos afectados polas obras: “ Itinerario peonil e ciclista na PO-551, treito: A Moureira-Palmás, puntos quilométricos 29+ 450-30+900 ”, de clave PO/16/268.06, no concello de Moaña, que figuran expostos no taboleiro de anuncios do concello. O pago realizarase mediante transferencia bancaria a quen figura como titular na acta previa. No suposto de cambio na titularidade da propiedade que figura na acta previa, deberán achegar documentación que acredite a transmisión da propiedade e DNI do novo titular. Para proceder ao pagamento, os titulares dos bens e dereitos afectados deben proporcionar un certificado de titularidade da conta bancaria co número de conta completo (incluído IBAN e BIC) dentro dos dez (10) días hábiles, no que todos os propietarios figuren conxuntamente como titulares. No caso de que no devandito período non se proporcione a documentación, a transferencia aos titulares non se poida levar a cabo e/ou a propiedade dos bens e dereitos afectados non se acreditase suficientemente, o importe fixado depositarase na Caixa Xeral de Depósitos. A documentación requirida debe presentarse por calquera dos seguintes medios: nas oficinas de asistencia en materia de rexistros, nas oficinas postais dirixidas ao Servizo Provincial da Axencia Galega de Infraestruturas de Pontevedra, (Avda. Victoria Moreno 43, 1º, 36.003 Pontevedra), mediante presentación electrónica, ou por calquera dos medios previstos no artigo 16 da Lei 39/2015 do Procedemento Administrativo Común das Administracións Públicas. Pontevedra, 07 de marzo de 2023. O xefe do Servizo Facundo Agustin Heslop Fouzi
MODIFICACIÓN ESTATUTARIA DUNHA ASOCIACIÓN
XUNTA DE GALICIA — CONSELLERÍA DE EMPREGO E IGUALDADE — SERVIZO DE EMPREGO E ECONOMÍA SOCIAL (Outros documentos, notificacións e informacións públicas, 24/08/2023)

De conformidade co disposto no artigo 13 do Realdecreto 416/2015, do 29 de maio, sobre depósito de estatutos das organizacións sindicais e empresariais, constituídas ao amparo da Lei 19/1977, do 1 de abril, (BOE nº 147, do 20/06/2015), e para os efectos que no citado artigo se recollen, faise público que na Sección de Mediación, Arbitraxe e Conciliación desta xefatura territorial, presentouse, con data 14desetembrode 2022, porJorge Busto Barreiro, en calidade derepresentante apoderadodaASOCIACION DE PRODUCTORES MEJILLONEROS DEL PUERTO Y RIA DE VILLANUEVA DE AROSA, documentación sobre depósito de modificación estatutaria desta asociación, acordada en Asemblea Xeral Ordinaria, celebrada o8 deagostode 2022, coa finalidade de actualizar os estatutos da asociación aprobados o 4 de xuño de 1978. O texto dos estatutos depositados é de acceso público, polo que calquera persoa poderá examinalo e solicitar copia, segundo o disposto no artigo 23 do Real decreto 416/2015. De conformidade co disposto no artigo 173 da Lei 36/2011, do 10 deoutubro, da xurisdición social, os que acrediten un interese directo, persoal e lexítimo, poderán impugnar os estatutos depositados ante o xulgado do social. Vigo, na data da sinatura electrónica O Xefe Territorial (PA art.62.3 do Decreto 123/2022) AXefa do Servizo de Coordinación Administrativa e Xestión Económica
APROBACIÓN INICIAL DO EXPEDIENTE DE TRANSFERENCIA DE CRÉDITOS ENTRE APLICACIÓNS DE GASTOS DE DISTINTA ÁREA DE GASTO
ADMINISTRACIÓN LOCAL — Municipal — Valga (Presupostos e cadros de persoal, 13/11/2023)

Expediente núm.: 770/2023 (TCD 01/2023) Procedemento: Transferencias de créditos entre aplicacións de gastos de distinta área de gasto O Pleno deste concello, en sesión ordinaria celebrada o día 6 de novembro de 2023, acordou a aprobación inicial do expediente de transferencia de créditos entre aplicacións de gastos de distinta área de gasto. Aprobado inicialmente o expediente por acordo do Pleno de data 06 de novembro de 2023, en cumprimento do disposto no artigo 169.1 por remisión do 179.4 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo, sométese a información pública polo prazo de quince días, a contar desde o día seguinte ao de publicación do presente anuncio neste Boletín Oficial da Provincia. Durante o devandito prazo poderá ser examinado por calquera persoa interesada nas dependencias municipais para que se formulen as alegacións que se estimen pertinentes. Así mesmo, estará a disposición das persoas interesadas na sede electrónica deste Concello [ https://valga.sedelectronica. gal ]. Se transcorrido o devandito prazo non se presentaron alegacións, considerarase aprobado definitivamente o devandito acordo. Asinado dixitalmente en data ao marxe. O alcalde, José Mª Bello Maneiro.
APROBACIÓN PADRÓN FISCAL ESCOLA DE MÚSICA, MES DE NOVEMBRO 2023
ADMINISTRACIÓN LOCAL — Municipal — Caldas de Reis (Recadación, 20/11/2023)

En data 9 de novembro de 2023 o Alcaldía ditou a seguinte resolución: Vista a ordenanza fiscal reguladora da taxa por ensinanzas especiais nos establecementos docentes do Concello publicada no BOP nº 110 do 11 de xuño de 2009 (modificación no BOP nº 236, do 10 de decembro de 2013). Visto o informe emitido polo servizo, que detalla a relación de persoas usuarias, e os importes a abonar por cada unha delas en relación ao período considerado. Tendo en conta o establecido no artigo 21.1. f) da Lei 7/1985, de 2 de abril, Reguladora das Bases de Réxime Local, que atribúe a esta Alcaldía o desenvolvemento da xestión económica de acordo co orzamento aprobado. Primeiro.— APROBAR O PADRÓN MENSUAL da taxa pola prestación do servizo da escola municipal de música correspondente ao mes indicado, que responde ao detalle que figura en Anexo a esta resolución. Segundo.— En cumprimento do disposto no artigo 24 do Real Decreto 939/2005, de 29 de xullo, polo que se aproba o Regulamento Xeral de Recadación, EXPOÑER AO PÚBLICO O PADRÓN APROBADO, mediante a publicación de edicto no BOP e no taboleiro de anuncios do concello, POR UN PERÍODO DE 20 DÍAS dende a publicación, para o seu exame e reclamación por parte das persoas interesadas. Conforme ao disposto no artigo 12 do Real Decreto Lexislativo 2/2024, de 5 de marzo, polo que se aproba o Texto Refundido da Lei reguladora das Facendas Locais, esta publicación servirá como notificación colectiva a todos os contribuíntes nos termos do artigo 102.3 da Lei 58/2003, de 17 de decembro, Xeral Tributaria. Transcorrido o prazo de pago en período voluntario e sen máis notificacións nin requirimentos, as débedas non satisfeitas serán esixidas en vía executiva, devengándose os xuros de demora e recargas do período executivo, nos termos dos artigos 26, 28 e 62 da devandita lei, e no seu caso as costas do procedemento de prema, de acordo co preceptuado no artigo 161.4 da Lei 58/2003, do 17 de decembro, Xeral Tributaria. Caldas de Reis, á data da sinatura dixital. O Alcalde.
OFERTA DE EMPREGO PÚBLICO 2023
ADMINISTRACIÓN LOCAL — Municipal — Soutomaior (Oferta de emprego público, 03/08/2023)

Por acordo da Xunta de Goberno Local de data 24/07/2027, deste Concello, aprobouse a Oferta de emprego público correspondente a as prazas que a continuación se sinalan: En cumprimento do artigo 91 da Lei 7/1985, de 2 de abril, da Lei Reguladora das Bases de Réxime Local e o artigo 70.2 do texto refundido da Lei do Estatuto Básico do Empregado Público aprobado por Real Decreto Lexislativo 5/2015, de 30 de outubro, publícase a Oferta de Emprego Público do Concello de Soutomaior, no Boletín Oficial da Provincia de Pontevedra. Contra o presente acordo, que pon fin á vía administrativa, pode interpor alternativamente ou recurso de reposición potestativo ante este Concello, no prazo dun mes a contar desde o día seguinte ao da publicación do presente anuncio, de conformidade cos artigos 123 e 124 da Lei 39/2015, de 1 de outubro, do Procedemento Administrativo Común das Administracións Públicas, ou recurso contencioso-administrativo, ante o Xulgado do Contencioso-Administrativo de Vigo ou, á súa elección, o que corresponda ao seu domicilio, no prazo de dous meses, a contar desde o día seguinte ao da recepción da presente notificación, de conformidade co artigo 46 da Lei 29/1998, de 13 de xullo, da Xurisdición Contencioso-Administrativa. Se se optase por interpor o recurso de reposición potestativo non poderá interpor recurso contencioso-administrativo ata que aquel sexa resolto expresamente ou se produciu a súa desestimación por silencio. Todo iso sen prexuízo de que se poida interpor calquera outro recurso que se puidese estimar máis conveniente ao seu dereito. Soutomaior, 24 de xullo de 2023. O ALCALDE, Manuel A. Lourenzo Sobral
ACORDO DO PLENO DO CONCELLO DE CERDEDO-COTOBADE POLO QUE SE APROBA INICIALMENTE O EXPEDIENTE DE DECLARACIÓN DE PARCELA SOBRANTE
ADMINISTRACIÓN LOCAL — Municipal — Cerdedo–Cotobade (Outros documentos, notificacións e informacións públicas, 05/05/2023)

Sendo instruído polos servizos competentes deste concello o expediente de declaración da seguinte parcela como parcela sobrante: Aprobada inicialmente a súa declaración por acordo do pleno de data 02.05.2023, de conformidade co artigo 8.2 del Regulamento de Bens das Entidades Locais, aprobado polo Real Decreto 1372/198, de 13 de xuño, convócase, polo prazo dun mes, trámite de información pública, durante o cal o expediente estará dispoñible para a sú consulta polos seguintes medios: Oficinas Municipais, con enderezo no lugar da Chan nº 11, Carballedo, 36856 Cerdedo-Cotobade. Aquelas persoas que puideran terse como persoas interesadas poderán comparecer e formular cantas alegacións, suxestión ou reclamación teñan por conveniente. Cerdedo-Cotobade, 2 de maio de 2023 O alcalde Jorge Cubela López Documento asinado á marxe na data reflictida
LISTA PROVISIONAL DE ADMITIDOS E EXCLUÍDOS NO PROCESO DE ESTABILIZACIÓN DE PERSOAL LABORAL FIXO
ADMINISTRACIÓN LOCAL — Municipal — Grove, O (Persoal, oposicións, 26/06/2023)

EXPEDIENTE Nº: 4269/2022 EXP. RELACIONADOS: 1280/2023, 1281/2023, 1282/2023, 1283/2023, 1284/2023, 1285/2023, 1286/2023, 1288/2023, 1289/2023, 1290/2023, 1291/2023, 1292/2023, 1293/2023, 1294/2023, 1295/2023, 1296/2023, 1297/2023, 1298/2023, 1299/2023, 1300/2023, 1301/2023, 1303/2023, 1304/2023, 1305/2023, 1306/2023 e 1308/2023 ASUNTO: RESOLUCIÓN POLA QUE SE APROBAN AS LISTAS PROVISIONAIS DE ADMITIDOS E EXCLUIDOS DE CANDIDATOS/AS NO PROCESO DE ESTABILIZACIÓN DE PERSOAL LABORAL FIXO Con data 22.12.2022 apróbanse pola Xunta de Goberno Local a oferta de estabilización de emprego público 2022 do persoal laboral fixo, as Bases e a convocatoria para o proceso. Con data 29.12.2022 publícase no Boletín Oficial da Provincia o anuncio da convocatoria e das bases de selección do proceso de estabilización de emprego para cubrir as vacantes do persoal laboral fixo. Con data 15.02.2023, 20.02.2023 e 03.03.2023 publícanse no Boletín Oficial da Provincia de Pontevedra as correccións nas prazas de Educador/a familiar, Psicólogo/a CIM e Asesor/a xurídico/a CIM. Con data 11.04.2023 publícase no Diario Oficial de Galicia o anuncio da convocatoria. Con data 01.05.2023 publícase no Boletín Oficial do Estado o anuncio da convocatoria abríndose un prazo de 20 días hábiles para que as persoas interesadas puideran presentar as solicitudes de participación. Rematado o prazo de presentación de instancias de participación, e de acordo co previsto coa base cuarta da convocatoria, RESOLVO: PRIMEIRO.- Aprobar as listas provisionais de admitidos/as e excluidos/as.
DELEGACIÓN DE ATRIBUCIÓNS DO PLENO NA XUNTA DE GOBERNO LOCAL.
ADMINISTRACIÓN LOCAL — Municipal — Salvaterra de Miño (Outros documentos, notificacións e informacións públicas, 07/07/2023)

De acordo co art.51 do RD 2568/1986 do ROF, faise público o seguinte acordo adoptado polo Pleno da Corporación do Concello de Salvaterra de Miño en sesión extraordinaria e urxente de data 23 de xuño de 2023: Primeiro.- Delegar na Xunta de Goberno local o exercicio das seguintes atribucións: a) As contratacións e concesións de toda clase cando non estean atribuidas ó Alcalde ou á Xunta de Goberno local. b) A aprobación dos proxectos de obras e servicios cando a competencia para a súa contratación ou concesión exceda da que está permitida ó Alcalde ou á Xunta de Goberno Local, e cando aínda non estean previstos nos Orzamentos. c) A concertación e modificación das operacións de crédito cuxa contía acumulada, dentro de cada exercicio económico, exceda do 10 % dos recursos ordinarios do orzamento -salvo as de tesourería, que lle corresponderán cando o importe acumulado das operaciós vivas en cada momento supere o 15% dos ingresos corrientes liquidados no exercicio anterior- todo elo de conformidade co disposto na Lei Reguladora das Facendas Locais. d) O exercicio de accións xudiciais e administrativas e a defensa da Corporación en materias de competencia plenaria. e) A declaración de lesividade dos actos do Concello. f) A adxudicación de concesións sobre os bens do Concello e a adquisición de bens inmobles e dereitos suxeitos á lexislación patrimonial, así como o alleamento do patrimonio cando non estean atribuidas ó Alcalde, e dos bens declarados de valor histórico ou artístico calquera que sexa o seu valor. h) A solicitude e aceptación de subvencións. i) Exercer as demais que expresamente lle atribúan as leis. A delegación das competencias que anteriormente se expresan, comportan o exercicio íntegro das mesmas no ámbito que lle é propio. Delégase, así mesmo, a resolución dos recursos de reposición, extraordinarios de revisión e aqueles que a lexislación atribúa ó mesmo órgano que ditou o acto recorrido, contra os actos ditados polo órgano delegado. Segundo.- Publicar esta resolución no Boletín Oficial da Provincia, sen prexuízo da súa efectividade desde o día seguinte ó da súa data. Salvaterra de Miño, data da sinatura dixital. A Alcaldesa, Marta Valcárcel Gómez. DOCUMENTO ASINADO ELECTRÓNICAMENTE NA MARXE
APROBACIÓN DEFINITIVA DO EXPEDIENTE DE MODIFICACIÓN DE CRÉDITOS NÚMERO 2/2023
ADMINISTRACIÓN LOCAL — Provincial — Deputación Provincial (Presupostos e cadros de persoal, 04/04/2023)

O Pleno da Deputación Provincial de Pontevedra na sesión extraordinaria que tivo lugar o día 6 de marzo de 2023, aprobou inicialmente o expediente de modificación de créditos número 2/2023. Este expediente incluía créditos extraordinarios (EXT.02/23), por importe de 24.720.016,00 euros e suplementos de créditos (SUP.02/23), por importe de 8.046.799,24 euros. De conformidade co disposto nos artigos 169 e 177.2 do Real decreto lexislativo 2/2004 de 5 de marzo polo que se aproba o texto refundido da Lei reguladora das facendas locais, e nos artigos 20 e 38 do Real decreto 500/1990 de 20 de abril, o expediente foi exposto ó público durante un prazo de quince días hábiles no que os interesados puideron examinalo e presentar reclamacións o mesmo. Rematado o prazo de exposición pública, non se presentaron reclamacións contra a devandita modificación do orzamento da Deputación Provincial de Pontevedra, polo que ésta considérase definitivamente aprobada. Faise público que, unha vez realizada esta modificación, o orzamento da Deputación Provincial de Pontevedra presenta a seguinte distribución por capítulos: De conformidade co establecido nos artigos 5.4 e 8 da Lei 19/2013, de 9 de decembro, de transparencia, acceso á información pública e bo goberno, publicaranse na páxina web “www.depo. gal” a correspondente documentación do expediente de modificación de créditos número 2/2023 da Deputación de Pontevedra. Recursos procedentes: Contra este acordo de aprobación definitiva do expediente de modificación de créditos número 2/2023 da Deputación Provincial de Pontevedra, poderá interporse recurso contencioso-administrativo ante a Sala do contencioso-administrativo do Tribunal Superior de Xustiza de Galicia, no prazo de dous meses a contar desde o día seguinte ó da súa publicación (artigos 10 e 46 da Lei 29/1998, de 13 de xullo, Reguladora da Xurisdición Contencioso-Administrativa), e todo iso sen prexuízo de que se poida utilizar calquera outro recurso que estime conveniente e sexa conforme a Dereito.
EXPEDIENTE REINTEGRO NOM. XANEIRO 2023
ADMINISTRACIÓN LOCAL — Municipal — Vigo (Outros documentos, notificacións e informacións públicas, 27/03/2023)

De conformidade có disposto nos ártigos 44 e 46 da Lei 39/2015, do 1 de outubro, do procedemento administrativo común, por ter sido intentada a notificación no último enderezo coñecido, con resultado ausente ou descoñecido, procedemos a efectuar a preceptiva notificación no presente Boletin. A persoa interesada pode consultar o expediente na dependencia de Nóminas da Tesoureria Municipal, en horario laboral (9.00 a 13.30) de luns a venres. A citada dependencia está situada na planta baixa do edificio do Concello (Praza do Rei, s/n).
DESIGNACIÓN MEMBROS DA XUNTA GOBERNO LOCAL E DELEGACIÓN DE COMPETENCIAS.
ADMINISTRACIÓN LOCAL — Municipal — Illa de Arousa, A (Outros documentos, notificacións e informacións públicas, 04/08/2023)

Ponse en xeral coñecemento que Luis Arosa García, Alcalde-Presidente do Concello de A Illa de Arousa (Pontevedra), adoptou o Decreto nº 2023-0459, de 27 de xullo, e que transcrito literalmente di: “”Expediente nº 1627/2023 Asunto: Designación de membros da Xunta de Goberno Local e delegación de competencias. Visto o acordo adoptado polo Pleno deste Concello, en sesión celebrada en data 27 de xullo de 2023, de creación da Xunta de Goberno Local integrada polo Alcalde e un terzo do número legal de membros da Corporación. Visto o artigo 52 e seguintes do RD 2568/1986, de 28 de novembro, que aproba o Regulamento de Organización, Funcionamento e Réxime Xurídico das Corporacións Locais, onde se dispón que os membros da Xunta de Goberno os nomea o Alcalde entre os Tenentes de Alcalde, sen que o seu número poda ser superior ó tercio do número legal de membros da Corporación. Por medio da presente 1.- Nomear membros da Xunta de Goberno Local ós seguintes Concelleiros: 2.- Delegar na Xunta de Goberno Local todas as competencias da Alcaldía que de acordo co artigo 21.3 da lei 7/1985, de 02 de abril, sexan delegables, reservándose esta Alcaldía ademais das que no son susceptibles de delegación, as seguintes: aprobación de facturas salvo cando se trate de expedientes delegados na Xunta de Goberno Local; aprobación de nóminas; iniciación e resolución de expedientes de disciplina urbanística, limpieza de terreos e vehículos abandonados; comunicacións previas en materia de obras e actividades; altas e baixas no servicio de abastecemento e saneamento; altas e baixas no Padrón municipal de Habitantes; devolucións de cantidades relativas ó imposto de vehículos de tracción mecánica; fraccionamentos e aprazamentos de pago; reservas de espazo e ocupacións de vía pública; expedientes sancionadores en materia de tráfico de vehículos e seguridade vial; así como devolucións de fianzas provisionais e definitivas.3.- A competencia para a aprobación de liquidacións de impostos, taxas e contribucións especiais corresponde á Alcaldía, así como no que atinxe á inspección, delegando na Xunta de Goberno Local a aprobación para a resolución dos recursos que se interpoñan contra as citadas liquidacións.4.- Publicar o presente Decreto no Boletín Oficial da provincia, ós efectos establecidos no artigo 46 do ROF. Na Illa de Arousa. O Alcalde (asinado).”” Na Illa de Arousa. O ALCALDE Asdo. Luis Arosa García
POSTOS DE TRABALLO DE PERSOAL EVENTUAL DO CONCELLO DE SANXENXO E RETRIBUCIÓNS ANUAIS
ADMINISTRACIÓN LOCAL — Municipal — Sanxenxo (Persoal, oposicións, 04/07/2023)

A Corporación Municipal en Pleno do Concello de Sanxenxo, na sesión extraordinaria do día VINTE E TRES DE XUÑO DE DOUS MIL VINTE E TRES, en relación á “PROPOSTA DA ALCALDÍA SOBRE PERSOAL EVENTUAL” (EXPTE.4619/2023) adoptou por maioría absoluta dos membros de dereito da Corporación o seguinte acordo: “Fixar os seguintes postos de traballo de persoal eventual coas retribucións anuais que tamén se indican: POSTO DE TRABALLO RETRIBUCIÓN ANUAL Xefe/a de gabinete 38.600 € (a percibir en 14 pagas) Xefe/a de prensa 34.600 € (a percibir en 14 pagas) As retribucións anteriores modificaranse anualmente en función das premisas que se conteñan nos Orzamentos Xerais do Estado para o persoal ao servizo do sector público. O nomeamento e cese das persoas que ocupan estes postos é libre e corresponde á alcaldía, debendo publicarse o seu nomeamento, co seu réxime retributivo, no Boletín Oficial da Provincia e no taboleiro de edictos da casa consistorial.”